CELEX: 32012R0714
Language: hu
Date: 2012-07-30 00:00:00
Title: A Bizottság 714/2012/EU végrehajtási rendelete ( 2012. július 30. ) egyes áruk Kombinált Nómenklatúra szerinti besorolásáról

7.8.2012   
            
            
               HU
            
            
               Az Európai Unió Hivatalos Lapja
            
            
               L 210/1
            
         A BIZOTTSÁG 714/2012/EU VÉGREHAJTÁSI RENDELETE
   (2012. július 30.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex-bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 30-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              19 beépített nyomógombot tartalmazó, szilikonból készült, rugalmas, kb. 65 × 40 × 1 mm méretű billentyűzetmembránból álló termék.
                              A termék alfanumerikus billentyűzetet, hívásindító gombokat és más, a mobiltelefonokra jellemző funkciókat ellátó nyomógombokat tartalmaz.
                              Az egyes nyomógombok alatt szénnel átitatott szilikonból készült, elektromos érintkező található.
                              A termék egyedi alakkal és kialakítással rendelkezik, és azt egy konkrét mobiltelefon-modellbe történő beépítésre szánták.
                           
                        
               
                  8517 70 90
               
               
                  A besorolást a Kombinált Nómenklatúra 1. és 6. általános értelmezési szabálya, a XVI. áruosztályhoz tartozó megjegyzések 2. b) pontja, valamint a 8517, a 8517 70 és a 8517 70 90 KN-kód szövege határozza meg.
                  Kapcsolóként a 8536 vámtarifaszám alá történő besorolása kizárt, mivel a termék a kapcsoló eszközöknek csak egy részét (az érintkezési pontok egyik oldalát) foglalja magában (lásd még a 8536 vámtarifaszámhoz tartozó Kombinált Nómenklatúra magyarázatának 8. pontját).
                  A termék a mobiltelefon működtetésének lényegi eleme, és más célra, önállóan nem használható fel. Kimondottan egy konkrét mobiltelefon-modellben történő használatra szolgál. Különösen alakja és működtetési módja bármilyen más felhasználási módot eleve kizár (lásd még az Európai Unió Bíróságának C-183/06. sz. ügyben hozott ítéletét). Következésképpen, kizárólag vagy elsősorban kapcsoló alkatrészeként a 8538 vámtarifaszám alá történő besorolása kizárt.
                  Ezért a terméket, mint mobiltelefon alkatrészét a 8517 70 90 KN-kód alá kell besorolni.
               
            
                  
                              2.
                           
                           
                              Olyan termék (ún. rugalmas billentyűzetegység, „keyboard flex assembly”), amelynek fő szerkezeti eleme kb. 56 × 42 × 1 mm méretű, és amely két membránból álló kapcsolószerkezetet foglal magában:
                              
                                          —
                                       
                                       
                                          egy, az alsó oldalán 24 réz érintkezőt tartalmazó, poliimid anyagú felső membránt,
                                       
                                    
                                          —
                                       
                                       
                                          egy, a felső oldalán 24 réz érintkezőt tartalmazó, poliimid anyagú alsó membránt.
                                       
                                    A felső membrán fölött átlátszó, műanyag védőfólia található, melyre a mobiltelefon billentyűzetét ábrázoló képet nyomtattak, míg az alsó membrán alatt egy védő papírlap helyezkedik el.
                              A termék fő szerkezeti egységéhez a következő alkatrészek kapcsolódnak:
                              
                                          —
                                       
                                       
                                          két lapos, elektromos vezető csatlakozókkal,
                                       
                                    
                                          —
                                       
                                       
                                          két, aktív és passzív elemeket, fényérzékelőt és Hall-effektus-kapcsolót tartalmazó, a billentyűzet világítási rendszerét vezérlő nyomtatott áramköri egység.
                                       
                                    A termék egyedi alakkal és kialakítással rendelkezik, és azt egy konkrét mobiltelefon-modellbe történő beépítésre szánták.
                           
                        
               
                  8517 70 90
               
               
                  A besorolást a Kombinált Nómenklatúra 1. és 6. általános értelmezési szabálya, a XVI. áruosztályhoz tartozó megjegyzések 2. b) pontja, valamint a 8517, a 8517 70 és a 8517 70 90 KN-kód szövege határozza meg.
                  A termék az áramkör átkapcsolására szolgáló, megfelelő érintkezési pontokat magában foglaló két membránon kívül a billentyűzet világítási rendszerét vezérlő nyomtatott áramköri egységeket tartalmaz. Következésképpen, elektromos áramkörhöz használt kapcsoló szerkezetként a 8536 vámtarifaszám alá történő besorolása kizárt.
                  A termék a mobiltelefon működtetésének lényegi eleme, és más célra, önállóan nem használható fel. Kimondottan egy konkrét mobiltelefon-modellben történő használatra szolgál. Különösen alakja és működtetési módja bármilyen más felhasználási módot eleve kizár (lásd még az Európai Unió Bíróságának C-183/06. sz. ügyben hozott ítéletét).
                  Ezért a terméket, mint mobiltelefon alkatrészét a 8517 70 90 KN-kód alá kell besorolni.